# Acte necesare in vederea acordării alocației de stat pentru copiii

# Legea nr. 61/ 1993

Se acordă fiecărui copil, cetăţean român sau străin rezident pe teritoriul României, conform legii.

Cererea se completează şi se depune de către persoanele prevăzute la art. 4 din Legea nr. 61/ 1993, respectiv:

* unul dintre părinți pe baza acordului acestora sau, în caz de neînțelegere, pe baza hotărârii judecătorești;
* părintele căruia i s-a încredințat copilul spre creștere și educare;
* tutore;
* curator;
* persoana căreia i-a fost dat în plasament familial copilul;
* asistentul maternal;
* persoana căreia i-a fost încredințat copilul în vederea adopției, în condițiile legii.

**Acte necesare:**

1. Cererea tip nr. 1, modelul anexat;
2. Certificat naştere copil -original;
3. B.I. / C.I. / C.I.P. al ambilor părinţi – original;
4. Certificat de căsătorie – original;
5. Declarație privind prelucrarea datelor personale;
6. Declarația celuilalt părinte, care nu solicită alocația de stat;
7. Extras cont pe numele solicitantului / titularului - (dacă se doreşte plata în cont bancar)
8. Documente din care să rezulte situaţia juridică a copilului faţă de reprezentantul legal, care pot fi, după caz, următoarele:

* hotărârea judecătorească de încredinţare a copilului, în caz de divorţ;
* hotărârea judecătorească de încredinţare în vederea adopţiei;
* hotărârea judecătorească de încuviinţare a adopţiei;
* hotărârea judecătorească sau, după caz, hotărârea comisiei pentru protecţia copilului pentru măsura de protecţie specială a plasamentului;
* dispoziţia directorului general/directorului executiv al direcţiei generale de asistenţă socială şi protecţia copilului sau, după caz, hotărârea judecătorească pentru măsura de protecţie specială a plasamentului în regim de urgenţă;
* hotărârea judecătorească de instituire a tutelei;
* dispoziţia autorităţii tutelare de instituire a curatelei;
* actul de deces al unuia dintre părinţi;
* alte documente, dacă este cazul.

1. **Pentru copiii născuți în statele membre U.E.** se vor prezenta suplimentar, următoarele:

- contract muncă UE (părinți), chiar daca este încetat

- carte identitate UE (mama si tata)

- Anexa 001, modelul anexat

- alte documente, dacă este cazul.

10.**Pentru copiii născuţi în Ucraina**, se va ataşa la dosarul pentru solicitarea alocaţiei de stat o negaţie/adeverinţă de la instituţia socială competentă din ţara de naştere a copilului, din care să rezulte că părinții nu beneficiază de drepturi sociale pentru copilul respectiv.

**Observatii:**

-La depunerea documentaţiei, este obligatorie prezentarea documentelor de identitate ale ambilor părinti şi ale copiilor, în ORIGINAL

-Se completează, în plus, şi alte tipizate, în funcţie de situaţie.

-La depunerea dosarului, este necesară prezenţa ambilor părinţi, dacă nu sunt căsătoriţi.